גוטפריד פון קראם

גוטפריד פון קראם (באנגלית: Gottfried Alexander Maximilian Walter Kurt Freiherr von Cramm;  7 ביולי 1909 – 8 בנובמבר 1976) היה טניסאי גרמני. הוא זכה במקום ראשון באליפות צרפת הפתוחה, באליפות וימבלדון ובאליפות ארצות הברית הפתוחה בטניס.

 ביוגרפיה 
גוטפריד פון קראם נולד בשנת 1909 באחוזה משפחתית בסקסוניה למשפחה אצילה וגדל בטירת ברוגן. הוא היה קרוב משפחה של ברנהרד, נסיך ליפה-ביסטרפלד.

הוא התחיל לשחק טניס בגיל 10.

בשנת 1932 פון קראם נכלל בנבחרת גביע דייוויס של גרמניה וניצח באליפות גרמניה.

בשנת 1934 פון קראם ניצח בתחרות הגברים באליפות צרפת הפתוחה. באליפות וימבלדון הוא שיחק בגמר 3 פעמים אך לא זכה בתואר. באליפות ארצות הברית הפתוחה הוא שיחק בגמר בשנת 1937.

בתחרות זוגות גברים פון קראם היגע לגמר 1938 באליפות אוסטרליה הפתוחה, ניצח בשנת 1937 באליפות צרפת הפתוחה, היה בחצי גמר 1933 ו-1937 באליפות וימבלדון וניצח בשנת 1937 באליפות ארצות הברית הפתוחה.

בתחרות זוגות מעורבים פון קראם ניצח באליפות וימבלדון בשנת 1933.

פון קראם היה פופולרי מאוד בגרמניה אך סירב להיות חלק מהתעמולה הנאצית. בשנת 1938 הוא נעצר והואשם בקשר אינטימי עם השחקן היהודי מנאסה הרבסט. בסופו של דבר הוא נשפט לשנת מעצר. חברו גוסטב החמישי, מלך שוודיה לחץ על הגרמנים לשחרר אותו.

פון קראם חידש את פעילותו בטניס אך בשנת 1940 אסרו עליו הרשויות להשתתף בתחרויות בין-לאומיות.

במאי 1940 פון קראם גויס לורמאכט. למרות תואר האצולה הוא החל את שירותו כחייל פשוט. הוא שוחרר מהצבא בשנת 1942.

לאחר סיום מלחמת העולם השנייה חזר פון קראם להתחרות, וניצח באליפות גרמניה בשנים 1948 ו-1949 כאשר היה בן 40.

לאחר פרישתו כיהן בתפקידי ניהול באיגוד הטניס הגרמני. בנוסף לכך היה איש עסקים.

בשנת 1976, במהלך נסיעת עסקים למצרים, נהרג פון קראם בתאונת דרכים.

בשנת 1977 נכלל גוטפריד פון קראם בהיכל התהילה של הטניס.

 הישגים 
שנהיריב בגמרתוצאהאליפות צרפת הפתוחה 1934  ג'ק קרופורד6–4, 7–9, 3–6, 7–5, 6–3אליפות צרפת הפתוחה 1935  פרד פרי3–6, 6–3, 1–6, 3–6אליפות וימבלדון 1935  פרד פרי2–6, 4–6, 4-6אליפות צרפת הפתוחה 1936  פרד פרי6–0, 2–6, 6–2, 2–6, 6–0אליפות וימבלדון 1936  פרד פרי1–6, 1–6, 0–6אליפות וימבלדון 1937  דון בדג'3–6, 4–6, 2–6אליפות ארצות הברית הפתוחה 1937  דון בדג'1–6, 9–7, 1–6, 6–3, 1–6

 קישורים חיצוניים 




קטגוריה:טניסאים גרמנים
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות צרפת הפתוחה
קטגוריה:ברונים גרמנים
קטגוריה:טניסאים להט"בים
קטגוריה:אישים שנשפטו על פי חוקים נגד להט"ב
קטגוריה:גרמנים שנולדו ב-1909
קטגוריה:גרמנים שנפטרו ב-1976